KLASA: 944-15/19-01/37

URBROJ: 2176/04-03-19-1

Novska, 2. listopada 2019.

Na temelju članka 7. Odluke o davanju na korištenje javnih površina i dijelova neizgrađenog građevinskog zemljišta u vlasništvu Grada Novske („Službeni vjesnik“broj 30/2018) Gradonačelnik Grada Novska raspisuje

**JAVNI NATJEČAJ**

**za davanje na korištenje javnih površina za obavljanje ugostiteljske djelatnosti**

**na manifestaciji „LUKOVO U NOVSKOJ“**

**I. PREDMET NATJEČAJA**

Predmet natječaja je korištenje javne površine na lokaciji k.č.br. 2990/2 k.o. Novska, šetnica Trg dr. Franje Tuđmana u središtu grada Novske putem prikupljanja pisanih ponuda za obavljanje **ugostiteljske djelatnosti** za vrijeme manifestacije „Lukovo u Novskoj.“

Lokacije su asfaltirani prostor na šetnici Trg dr. Franje Tuđmana u Novskoj, oznake kč. br. 2990/2 k.o. Novska. Na korištenje se daju tri lokacije pojedinačne površine 14 m² (dužina 7 metara, širina 2 metra) koje su prikazane na **skici** koja je prilog javnom natječaju.

Lokacije se daju na korištenje za postavljanje štanda ili klupe, kolica ili sličnih naprava za pružanje ugostiteljskih usluga prodaje **isključivo i jela i pića.**

**II. UVJETI NATJEČAJA**

**1. Početna cijena naknade po lokaciji iznosi 1000 kn/dan.**

**2.** Ponuđene lokacije se daju na korištenje najpovoljnijem ponuditelju. Ugostitelj je dužan organizirati pružanje ugostiteljskih usluga za vrijeme održavanja manifestacije od 18 sati do 24 sata.

Ugostiteljske usluge hrane i pića pružaju se u skladu sa zakonskim propisima i propisanim standardima za obavljanje svoje djelatnosti. Ugostitelj je dužan učiniti sve potrebne predradnje za nesmetano pružanje ugostiteljskih usluga van ugostiteljskog objekta i o svom trošku ishoditi sve eventualne dozvole i odobrenja nadležnih tijela za obavljanje svoje djelatnosti.

Izabrani ponuditelj obvezan je osigurati opremu za pružanje usluga i radnu rasvjetu, urediti i opremiti uređajima i inventarom lokaciju za obavljanje ugostiteljske djelatnosti iz svoje ponude uz prethodnu suglasnost Grada Novska, pridržavati se odredbi javnog reda i mira Grada Novska, osigurati i primijeniti sustav naplate usluga u skladu sa zakonskim odredbama.

**3.** Pravo podnošenja ponude imaju pravne i fizičke osobe registrirane za obavljanje ugostiteljske djelatnosti.

Ponuda mora sadržavati:

* Za fizičke osobe obrtnike: tekst ponude sa imenom i prezimenom, prebivalište i OIB, preslike osobne iskaznice i obrtnice iz koje je vidljiva registracija za obavljanje djelatnosti koja je predmet natječaja, potvrda Porezne uprave o plaćenim gradskim porezima, telefonski broj ponuditelja,
* Za pravne osobe: tekst ponude, naziv tvrtke, sjedište, OIB, preslika izvoda iz sudskog registra iz kojeg je vidljiva registracija za obavljanje djelatnosti koja je predmet natječaja, potpisana i ovjerena izjava o nepostojanju duga prema Gradu Novska po osnovu gradskih poreza ili potvrda Porezne uprave o plaćenim gradskim porezima
* Visinu ponuđene naknade
* Opis ugostiteljske ponude

**4.** Ponude se dostavljaju u zatvorenoj omotnici preporučenom pošiljkom na adresu Grad Novska, Trg dr. Franje Tuđmana 2, 44330 Novska, s naznakom **« Natječaj za korištenje javne površine – „Lukovo u Novskoj“ (ugostiteljske usluge) – NE OTVARATI«** ili neposrednom predajom u pisarnici Grada Novske.

**Ponude se zaprimaju do 14. listopada 2019. do 12 sati**, do kada ponude moraju biti zaprimljene u pisarnici Grada Novske.

Javno otvaranje ponuda održat će se **14. listopada 2019. u 12,30 sati.**

**5.** Najpovoljnijom ponudom smatra se ponuda koja uz ispunjenje uvjeta iz natječaja sadrži najviši iznos naknade.

Lokacije će se dodjeljivati na način da ponuditelj s najvišim iznosom ponuđene naknade dobije lokaciju koja je najbliža pozornici.   
   
Dodatni kriteriji: Ako više ponuditelja ponudi isti iznos naknade prednost ima onaj ponuditelj čija ponuda je ranije zaprimljena u pisarnicu Grada Novske.

**6.** Grad Novska ne osigurava izabranim ponuditeljima na ovom natječaju priključak na vodu ili priključak na električnu energiju.

**7.** S ponuditeljima će se zaključiti Ugovor o privremenom korištenju javne površine.

**8.** Svaki korisnik dužan je na dan 18. listopada 2019. do 14 sati sklopiti ugovor, pristupiti na dodijeljenu lokaciju i uplatiti naknadu. U slučaju da korisnik ne dođe u ugovoreno  vrijeme na lokaciju ili ne uplati naknadu prije početka korištenja smatrat će se da je jednostrano odustao od korištenja javne površine.

**9.** Nepotpune i nepravovremene ponude neće se uzimati u obzir prilikom odabira ponuditelja, kao ni ponude onih ponuditelja koji nisu podmirili obvezu prema Gradu Novska po osnovi prijašnjih korištenja javne površine.

**10.** Odluku o izabranim ponuditeljima i rednom broju ostvarene lokacije ponuditelja donosi Gradonačelnik Grada Novske. Odluka o izabranim ponuditeljima i broju ostvarene lokacije objavit će se na internetskoj stranici Grada Novske na mjesto predviđeno za važne obavijesti, odmah po njenom donošenju.

**11**. Dodatne informacije o ovom javnom natječaju mogu se dobiti u dobiti u Upravnom odjelu za gospodarstvo, poljoprivredu, komunalni sustav i prostorno uređenje Grada Novske, tel. (044) 691-520.

**GRADONAČELNIK**

**Marin Piletić, prof.,v.r.**